Iașul nu a intrat pe lista scurtă a finalistelor pentru titlul de Capitală Europeană a Culturii. În cadrul unei conferințe de presă desfășurată la sediul Ministerului Culturii, au fost anunțate cele patru orașe care au intrat în finală: Timișoara, Baia Mare, Cluj-Napoca și București. Dosarele acestora vor fi evaluate pe parcursul anului viitor, iar în septembrie 2016 va fi anunţată capitala europeană a culturii din partea României în 2021. La competitie au participat 14 orase.





Prima reacție după eșecul Iașului în tentativa de a intra în finala competiției pentru capitală europeană a culturii a venit de la primarul interimar Mihai Chirica: „Contextul a fost din nou nefavorabil Moldovei, niciun oraș nu a intrat în finală. Sunt trist, îmi pare rău că echipa nu a reușit să surmonteze decalajul de timp pe care l-a pierdut în perioada anterioară, cred că am avut și un prejudiciu de imagine major, de altfel, una dintre întrebările unui expert european a fost și pe această temă, cu ex-ul, ce să zic, noi am făcut tot ce a fost posibil. Am pus la dispoziție toate resursele necesare, nu pot să dau vina pe niciunul dintre ei”, a declarat primarul interimar Mihai Chirica.

CITEȘTE reacția PNL Iași

CITEȘTE reacția deputatului independent Viorel Blajuț

------

"Ce anume face un oraş să devină Capitală europeană a culturii?”

Steve Green, preşedintele juriului de experţi care evaluează candidaturile oraşelor, a fost cel care a anunţat cele patru oraşe care au fost alese pe lista scurtă a localităţilor ce candidează pentru obţinerea titlului de Capitală europeană a culturii.

Acesta a precizat că, în 2021, vor fi trei capitale europene a culturii: una din ţările candidate la UE (Serbia şi Muntenegru), una din Grecia (unde au candidat 14 oraşe) şi una din România (unde au candidat 14 oraşe).

"Ce anume face un oraş să devină Capitală europeană a culturii? Este vorba despre programul viitor, nu ceea ce a făcut în trecut, nu ceea ce face acum. Este dorinţa de a schimba oraşul. Şi un anagajament solid de a învăţa despre alte culturi ale Uniunii Europene şi de a-şi împărtăşi propria cultură. Este un angajament puternic de dialog intercultural, de politici antidiscriminare şi de includere", a spus Steve Green, precizând că toate oraşele din România care au candidat au avut idei culturale nemaipomenite şi le-a încurajat să continue proiectul prezentat, pentru a nu îi dezamăgi pe aceia care s-au implicat în realizarea lui.

"Felicitări şi mult noroc", le-a transmis Steve Green oraşelor care se află pe lista scurtă.

Acesta a mai spus că toate capitalele europene a culturii şi oraşele care se află pe lista scurtă atrag atenţia atenţia Europei, nu doar prin activitatea lor culturală, dar şi prin tot ceea ce înseamnă decizii şi politici.

Steve Green a precizat şi care au fost criteriile de selecţie pentru alegerea celor patru oraşe. "Sunt şase criterii care se aplică în toate ţările ce participă la acest proiect. Primul este strategia culturală şi moştenirea pe care aceste capitale europene urmează să o lase. Al doilea este dimensiunea europeană: oraşul va reflecta la propria istorie şi cultură, dar şi la istoria şi cultura celorlalte oraşe europene. Cel de-al treilea se referă la dimensiunea programului şi implică o viziunea artistică puternică, inclusiv atragerea vizitatorilor din afara ţării. Cea de-a patra este participarea locuitorilor în dezvoltarea programului. Celelalte două sunt foarte directe: au bani şi au cu cine?", a precizat Steve Green.

-------

În cursul zilei de ieri, Florin Cîntic, directorul artistic al Funda­ţiei Iaşi - Capitală Europeană a Culturii, declara: „Prezentarea Iaşului a fost impecabilă, echipa a fost la cel mai înalt nivel, şi domnul primar Mihai Chi­rica a răspuns foarte bine la între­bările care au fost legate de implicarea primăriei şi de buget, iar aşteptările noastre sunt foarte simple: în mod normal, Iaşul ar trebui să fie în finală, dar aşteptăm decizia juriului, care ar putea să aibă alte priorităţi decât oraşele mari“.

In urma analizarii documentatiei depuse, au fost acceptate candidaturile oraselor Alba Iulia, Arad, Bacau, Baia Mare, Brasov, Braila, Bucuresti, Cluj-Napoca, Craiova, Iasi, Sfantu Gheorghe, Suceava, Timisoara, Targu Mures.

Membrii juriului au fost numiti de Comisia Europeana, Parlamentul European, Consiliul Uniunii Europene si Comitetul Regiunilor.

Ministerul Culturii a numit, de asemenea, doi experti nationali, in consultare cu Comisia Europeana si in urma validarii oficiale a acesteia din urma. Cei doisprezece experti care au evaluat candidaturile oraselor sunt: Sylvia Amann, Cristina Farinha, Ulrich Fuchs, Steve Green, Valentina Iancu, Jordi Pardo, Anton Rombouts, Aiva Rozenberga, Pauli Sivonen, Raluca Velisar, Agnieska Wlazel, Suzana Zlic Fiser.